ครม.เคาะแจกเงิน 3,500 บ. ลูกจ้าง-อาชีพอิสระ 2 เดือน ลดค่าน้ำค่าไฟ เยียวยาโควิดรอบใหม่
ครม.เคาะแจกเงิน 3,500 บ. ลูกจ้าง-อาชีพอิสระ 2 เดือน ลดค่าน้ำค่าไฟ เยียวยาโควิดรอบใหม่
ครม.เคาะแจกเงิน 3,500 บ. ลูกจ้าง-อาชีพอิสระ 2 เดือน ลดค่าน้ำค่าไฟ เยียวยาโควิดรอบใหม่
12 ม.ค. 2564

พล.อ.ประยุทธ์ จันทร์โอชา นายกรัฐมนตรี และ รมว.กลาโหม เปิดเผยว่า ผลการหารือมาตรการช่วยเหลือบรรเทาผลกระทบจากโควิด-19 แพร่ระบาดรอบใหม่ร่วมกับนายสุพัฒนพงษ์ พันธ์มีเชาว์ รองนายกรัฐมนตรี และรมว.พลังงาน, นายอาคม เติมพิทยาไพสิฐ รมว.คลังวานนี้ได้ข้อสรุปว่าจะมีมาตรการต่าง ๆ ออกมาช่วยบรรเทาผลกระทบให้ประชาชน ได้แก่
การเยียวยารายได้จากผลกระทบโควิด-19 ให้แก่ประชาชนทุกกลุ่ม รวมไปถึงแรงงานนอกระบบ ผู้ประกอบอาชีพอิสระ และเกษตรกร คนละ 3,500 บาท/เดือน เป็นเวลา 2 เดือน โดยได้สั่งการให้กระทรวงการคลังไปจัดทำรายละเอียดแล้วนำกลับมาเสนอต่อที่ประชุมคณะรัฐมนตรี (ครม.) ในสัปดาห์หน้า พร้อมกับเปิดให้ลงทะเบียนโครงการ”คนละครึ่ง”รอบเก็บตกอีก 1 ล้านสิทธิ ในช่วงปลายม.ค.64
ส่วนการลดค่าใช้จ่าย มอบหมายให้กระทรวงการคลังขยายเวลาลดภาษีที่ดินและสิ่งปลูกสร้างและค่าธรรมเนียมการโอน , ลดค่าน้ำประปาและค่าไฟฟ้าเป็นเวลา 2 เดือนของบิลค่าใช้จ่ายเดือน ก.พ.-มี.ค.นี้ รวมถึงให้ไปหารือกับภาคเอกชนในการลดค่าอินเตอร์เน็ต 3 เดือนเพื่อรองรับการทำงานที่บ้าน (Work from Home) และการใช้แอปพลิเคชั่นเพื่อสกัดการแพร่ระบาดของเชื้อไวรัสโควิด-19
นอกจากนั้น ยังมีมาตรการช่วยเหลือผู้ประกอบการ และภาคแรงงานทุกกลุ่ม